**TIRGUS IZPĒTE**

**“Ceļmalu appļaušanas pakalpojums Balvu novada**

**Susāju un Vecumu pagasta ceļiem”**

**(ID Nr. BNP TI 2025/25)**

1. **Informācija par pasūtītāju:**

|  |  |
| --- | --- |
| Pasūtītājs | **Balvu novada pašvaldība** |
| Reģistrācijas numurs | 90009115622 |
| Adrese, e-pasta adrese | Bērzpils iela 1A, Balvi, Balvu nov., LV-4501, [dome@balvi.lv](mailto:dome@balvi.lv) |
| Pasūtītājs, kura vajadzībām tiek veikta tirgus izpēte | Viļakas apvienības pārvalde,  Reģ.Nr.50900037021,  Abrenes iela 26, Viļaka, Balvu nov., LV-4583 |
| Kontaktpersonas saistībā ar iepirkuma priekšmetu | Pakalpojumu centra vadītājs (Žīguri, Susāji, Vecumi) Ilmārs Locāns, mob. 29142740 |
| Kontaktpersona saistībā ar piedāvājuma sagatavošanu / iesniegšanu | Balvu novada Centrālās pārvaldes Iepirkumu nodaļas iepirkumu speciāliste Ilze Avota, mob. 22432748, e-pasta adrese: [ilze.avota@balvi.lv](mailto:ilze.avota@balvi.lv) |
| Pasūtītāja darba laiks | pirmdienās, otrdienās un trešdienās 8.30-17.00; ceturtdienās 8.30-18.00;  piektdienās 8.30-16.00. |

1. **Tirgus izpētes priekšmets:** ceļmalu appļaušanas pakalpojums Balvu novada Susāju un Vecumu pagasta ceļiem, atbilstoši Tehniskajai specifikācijai (1.pielikums).
2. **Piedāvājuma izvēles kritērijs:** prasībām atbilstošs piedāvājums ar zemāko cenu.
3. **Līguma darbības termiņš:** līdz 15.10.2025. Pretendents nav tiesīgs piedāvājumā norādīt garāku izpildes termiņu. Noslēgtā līguma termiņa grozījumi ir pieļaujami, ja tie ir objektīvi pamatoti.
4. **Līguma izpildes vietas:**
   1. Balvu novada Susāju pagasts;
   2. Balvu novada Vecumupagasts.
5. **Līgumcena:** Piedāvājuma cenās (vienību izmaksās) jāiekļauj visas ar līguma izpildi saistītās izmaksas, t.sk., visi nodokļi, nodevas, administratīvās izmaksas, transporta izdevumi, tehnikas pārbraucienu vai tās pārvietošanas/ atgriešanās bāzē, u.c. izmaksas, iespējamie izmaksu sadārdzinājumi, kā arī tādas izmaksas, kas nav minētas, bet bez kurām nebūtu iespējama kvalitatīva un normatīvajiem aktiem atbilstoša līguma izpilde.
6. **Apmaksas nosacījumi:**
   1. Apmaksa tiek veikta 30 (trīsdesmit) dienu laikā pēc darba uzdevuma/ pakalpojuma pilnīgas izpildes un strukturēta elektroniskā rēķina saņemšanas attiecīgās apvienības pārvaldes e-Adresē.
   2. Līguma darbības laikā, apmaksas kārtība nevar tikt mainīta.
7. **Līguma slēgšanas nosacījumi:** Tehniskajā specifikācijā uzrādītais darbu apjoms ir aptuveni plānotais darbu apjoms līguma izpildes laikā. Precīzs veicamo darbu apjoms tiks noteikts atkarībā no reālās nepieciešamības.
8. **Piedāvājuma derīguma termiņš:** vismaz 3 (trīs) mēneši no piedāvājumu atvēršanas dienas.
9. **Prasības pretendentam:**
   1. Pretendentam jābūt reģistrētam LR Uzņēmumu reģistrā vai līdzvērtīgā reģistrā ārvalstīs (ja pretendents ir juridiska persona). Informācija tiks pārbaudīta LR Uzņēmumu reģistra tīmekļvietnē <https://www.ur.gov.lv/lv/> .
   2. Pretendentam jābūt reģistrētam Valsts ieņēmumu dienestā (ja pretendents ir fiziska persona). Informācija tiks pārbaudīta Valsts ieņēmumu dienesta tīmekļvietnes sadaļā “Saimnieciskās darbības veicēji, VID reģistrētās juridiskās personas un citas personas” <https://www6.vid.gov.lv/SDV> .
   3. Pretendenta rīcībā ir pašgājēja tehnika vai cita tehnika, kas aprīkota ar iekārtu zāles un krūmu atvašu pļaušanai vai zāles pļaušanai un krūmu smalcināšanai.
   4. Piedāvājums jāparaksta paraksttiesīgai personai.
   5. Uz pretendentu nedrīkst būt attiecināmi Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas noteikumi. Latvijā reģistrētām vai pastāvīgi dzīvojošām personām dokuments nav jāiesniedz – pretendentu izslēgšanas noteikumi tiks pārbaudīti SIA “LURSOFT” tīmekļvietnē [www.lursoft.lv](http://www.lursoft.lv) datu bāzes sadaļā “AML izziņa”. Pārbaude tiek veikta tikai pretendentam, kuram tiks piešķirtas līguma slēgšanas tiesības.
10. **Iesniedzamie dokumenti:**
    1. Finanšu/ Tehniskais piedāvājums (skat. 2.pielikumu).
    2. Pretendents sniedz informāciju par tā īpašumā vai nomā esošo tehniku, atbilstoši Instrukcijas 10.3.punkta prasībai, t.i., iesniedz tehnikas īpašuma tiesības (reģistrācijas apliecību) vai nomas tiesības (piemēram, nomas līgumu) apliecinošu dokumenta kopiju.
    3. Ja piedāvājumu paraksta pilnvarota persona – piedāvājumam jāpievieno šīs personas pilnvarošanas dokumenta kopija.
    4. Ārvalstīs reģistrētām personām:
       1. ja pretendents (juridiska persona) ir reģistrēts līdzvērtīgā uzņēmumu reģistrā ārvalstīs – jāiesniedz attiecīgās institūcijas ārvalstīs izsniegtas reģistrācijas apliecības kopija;
       2. ārvalstu pretendenta speciālista kvalifikācijai jāatbilst speciālista reģistrācijas valsts prasībām noteiktu pakalpojumu sniegšanai; pretendents iesniedz dokumentus, kas apliecina ārvalstu speciālista kvalifikāciju (nodrošinot tulkojumu valsts valodā);
       3. par Starptautisko un Latvijas Republikas nacionālo sankciju likuma 11.1 panta pirmajā daļā minētajiem izslēgšanas noteikumiem ārvalstu uzņēmumam jāiesniedz:

* attiecīgas ārvalstu iestādes izziņa par valdes/ padomes sastāvu;
* pretendenta apliecinājums, ka izziņā norādītā informācija joprojām ir aktuāla.

1. **Piedāvājuma iesniegšanas datums, laiks, vieta, veids:**
   1. Piedāvājumi var tikt nosūtīti pa pastu, ar kurjeru, iesniegti personīgi vai elektroniski līdz **23.05.2025., plkst. 10.00**.
   2. Piedāvājuma iesniegšanas vieta: **Balvu novada pašvaldība, Bērzpils ielā 1A, Balvi, Balvu nov., LV-4501**.
   3. Ja piedāvājumu iesniedz nosūtot pa pastu vai kurjeru, pasūtītājam to ir jāsaņem norādītajā adresē līdz 12.1.punktā noteiktajam piedāvājumu iesniegšanas termiņa beigām.
   4. Sūtot elektroniski, pieteikums jāparaksta ar **drošu elektronisko parakstu** un jānosūta uz e-pasta adresi: [dome@balvi.lv](mailto:dome@balvi.lv) , vēstules tēmā norādot: *“Piedāvājums tirgus izpētei ar ID Nr. BNP TI 2025/25”*.
   5. Piedāvājuma sūtījuma noformēšana: piedāvājumu ievieto aizlīmētā aploksnē, uz kuras norāda:

* pretendenta nosaukumu un adresi;
* pasūtītāja nosaukums un adresi;
* atzīme ar norādi: Tirgus izpētei *“Ceļmalu appļaušanas pakalpojums Balvu novada Susāju un Vecumu pagasta ceļiem”, ID Nr. BNP TI 2025/25. Neatvērt līdz 23.05.2025., plkst. 10.00.*

1. **Tirgus izpēte tiek veikta cita pasūtītāja vajadzībām:** līgumu slēdz Viļakas apvienības pārvalde.
2. **Papildus informācija:**
   1. Ja līdz noteiktajam piedāvājumu iesniegšanas termiņam netiek iesniegts neviens piedāvājums, pasūtītājs ir tiesīgs piedāvājuma termiņu pagarināt vai tirgus izpēti izbeigt bez rezultātiem.
   2. Ja līdz noteiktajam piedāvājumu iesniegšanas termiņam tiek iesniegti mazāk kā 3 (trīs) piedāvājumi, pasūtītājs rīkojas šādā secībā:
      1. pagarina piedāvājumu iesniegšanas termiņu;
      2. atkārtoti pagarina piedāvājumu iesniegšanas termiņu un, papildus, nosūta informāciju par tirgus izpēti uz vismaz 3 (trīs) (ja iespējams) piegādātāju e-pasta adresēm;
      3. trešo reizi pagarina piedāvājumu iesniegšanas termiņu un, papildus, ievieto tirgus izpētes publikāciju iepirkumu atbalsta tīmekļvietnē Iepirkumi.lv <https://www.iepirkumi.lv/> .
   3. Pasūtītājam nav pienākums veikt pilnīgi visas 14.2.punkta apakšpunktos norādītās darbības, ja 3 (trīs) pretendentu piedāvājumi tiek saņemti pirms vēl ir secīgi veiktas visas 14.2.punkta apakšpunktos norādītās darbības.
   4. Ja pasūtītājam, secīgi veicot 14.2.punkta apakšpunktos norādītās darbības, nav izdevies iegūt informāciju par vismaz 3 (trim) piegādātājiem, pasūtītājs izdara izvēli no 2 (diviem) pretendentiem vai slēdz tirgus izpētes līgumu ar vienīgo pretendentu, tirgus izpētes rezultātu apkopojumā attiecīgi aprakstot tirgus izpētes gaitu, izveidojušās situācijas īpašo raksturu un pamatojot izdarīto izvēli.
   5. Ja izsludinātās tirgus izpētes dokumentos ir nepieciešams veikt izmaiņas, pasūtītājs pārtrauc tirgus izpēti, izdara nepieciešamās izmaiņas un izsludina tirgus izpēti no jauna. Grozījumu veikšana jau izsludinātās tirgus izpētes ietvaros nav pieļaujama.
   6. Pasūtītājs ir tiesīgs jebkurā brīdī pārtraukt tirgus izpēti, veikt izmaiņas tirgus izpētes nosacījumos/ dokumentos un rīkot jaunu tirgus izpēti.
   7. Ja izraudzītais pretendents atsakās slēgt tirgus izpētes līgumu ar pasūtītāju, līguma slēgšanas tiesības tiek piedāvātas nākamajam pretendentam ar zemāko cenu/ augstāko punktu skaitu vai arī tirgus izpēte tiek pārtraukta, neizvēloties nevienu piedāvājumu.
   8. Pasūtītājs ir tiesīgs neslēgt tirgus izpētes līgumu, ja tam ir objektīvs pamatojums. Tirgus izpētes rezultāti ir saistoši pasūtītājam tad, ja tiek slēgts tirgus izpētes līgums.
   9. Ja ir iesniegti tirgus izpētē noteiktajām prasībām neatbilstoši piedāvājumi vai vispār nav iesniegti piedāvājumi, tirgus izpēte tiek izbeigt bez rezultāta.
   10. Uz pretendentu nedrīkst būt attiecināmi Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas noteikumi.
   11. Par jebkuru informāciju, kas ir konfidenciāla, pretendentam jābūt īpašai norādei.
   12. Piedāvājumi, kas ir iesniegti pēc norādītā piedāvājumu iesniegšanas termiņa, netiek vērtēti.
3. **Rezultātu paziņošana:**
   1. 3 (trīs) darba dienu laikā pēc tirgus izpētes noslēgšanās, t.sk., tirgus izpētes pārtraukšanas vai izbeigšanas, pasūtītājs paziņo par tās rezultātiem:
      1. ievieto informāciju Balvu novada pašvaldības tīmekļvietnē <http://www.balvi.lv/> sadaļā “Tirgus izpētes” (ja par to sākotnēji ir bijis ievietots paziņojums), norādot vismaz šādu informāciju:

- tirgus izpētes rezultātu publicēšanas datumu;

- pretendenta, kuram piešķirtas līguma slēgšanas tiesības, vārdu, uzvārdu/ nosaukumu, Reģ. Nr.;

- līgumcenu bez PVN;

- ja tirgus izpēte ir pārtraukta vai izbeigta, papildus jānorada izbeigšanas vai pārtraukšanas pamatojums.

* + 1. paziņojumu par rezultātiem nosūta pretendentiem uz to piedāvājumā norādītajām pasta vai e-pasta adresēm (ja ir saņemti piedāvājumi); paziņojumi par rezultātiem visiem pretendentiem nosūtāmi vienlaikus; paziņojumā norāda vismaz šādu informāciju:

- visus tirgus izpētes pretendentus, un to piedāvātās cenas bez PVN;

- tirgus izpētes uzvarētāju;

- tikai noraidītajam pretendentam – noraidīšanas iemeslu.

1. **Personu datu apstrāde:** Pasūtītājs tirgus izpētē iesniegtos personas datus ievāc, izmanto, glabā un dzēš, pamatojoties uz Eiropas parlamenta un Padomes Regulas (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti, ar ko atceļ Direktīvu 95/46/EK (Vispārīgā datu aizsardzības regula) 6.panta 1.punkta b) apakšpunktu, kas nosaka, ka datu apstrāde ir likumīga, ja apstrāde ir vajadzīga līguma, kura līgumslēdzēja puse ir datu subjekts, izpildei vai pasākumu veikšanai pēc datu subjekta pieprasījuma pirms līguma noslēgšanas un c) apakšpunktu, kas nosaka, ka apstrāde ir vajadzīga, lai izpildītu uz pārzini attiecināmu juridisku pienākumu, t.i., dati tiks izmantoti noteikto mērķu sasniegšanai. Jebkurā laikā persona ir tiesīga prasīt savu datu atjaunošanu, informāciju par datu lietošanu, kā arī prasīt datu dzēšanu. Pasūtītājas garantē, ka datu apstrādē tiek ievērotas Eiropas Savienības un nacionālo normatīvo aktu prasības.

Pielikumos:

1.pielikums – Tehniskā specifikācija;

2.pielikums – Finanšu/ Tehniskais piedāvājums (veidlapa)

1.pielikums

Tirgus izpētei

“Ceļmalu appļaušanas pakalpojums Balvu novada

Susāju un Vecumu pagasta ceļiem”

(ID Nr. BNP TI 2025/25)

**TEHNISKĀ SPECIFIKĀCIJA**

**“Ceļmalu appļaušanas pakalpojums Balvu novada Susāju un Vecumu pagasta ceļiem”**

**(ID Nr. BNP TI 2025/25)**

**Skat. datni “1\_pielikums\_Tehniskaa specifikaacija”**

2.pielikums

Tirgus izpētei

“Ceļmalu appļaušanas pakalpojums Balvu novada

Susāju un Vecumu pagasta ceļiem”

(ID Nr. BNP TI 2025/25)

*[uz uzņēmuma veidlapas]*

**FINANŠU/ TEHNISKAIS PIEDĀVĀJUMS**

**“Ceļmalu appļaušanas pakalpojums Balvu novada Susāju un Vecumu pagasta ceļiem”**

**(ID Nr. BNP TI 2025/25)**

**Skat. datni “2\_pielikums\_Finansu\_Tehniskais piedaavaajums”**